بمت-نین قیبریس-‌داکی یاخشی نیت عذره میسیون اوفیسی قوزیی قیبریس تورک جمهوریتی پرزیدنتی مصطفی آکینجی ایله قیبریس روم ایجماسی‌نین لیدری نیکوس آناستاسیادیس‌ین کیبریس موذاکیره‌لرینده اعتیمادی آرتیرا‌جاق تدبیرلر چرچیوه‌سینده الکتریک تامین ائدیلمه‌سی، مین تمیزلنمه‌سی، صنعت اثرلری‌نین اعاده سی کیمی ساحه‌لرده آددیم آتما قراری قبول ائتدیگینی آچیقلادی.
اوفیسین آچیقلاماسیندا بیلدیریلیب: " بمت باش کاتیبی‌نین قیبریس عذره خصوصی نماینده‌سی الیزابت اسپهارین ائو صاحیبلیگینده باش توتان گؤروشده آکینجی ایله آناستاسیادیس آراسینداکی موذاکیره یاپیجی موحیطده کئچیریلدی.
آناستاسیادیس آکینجی‌یا احتیمال اولونان فدرال قورولوشدا بیر حل یولوندا قوروجو دؤولت‌لرین صلاحیت‌لری‌نین گئنیشلدیلمه‌سی باره‌دکی دوشونجه‌لرینی چاتدیردی و موضوع ایله علاقه‌دار اساس پرینسیپ‌لر اطراف‌لی شکیلده موذاکیره ائدیلدی.
طرف‌لرین قیبریس روم ایجماسی و قوزیی قیبریس تورک جمهوریتینده کی موبایل تلفون اوپراتورلاری‌نین خیدمت‌لری‌نین آوروپا‌داکی بیر مرکز واسیطه‌سیله ایکی طرفده ده ایستیفاده اولونا و طرف‌لر آراسینداکی خبرلشمه‌نین آسان‌لاش‌دیرالا بیلمه‌سی اوچون آددیم آتیلماسینا دایر قرار قبول ائدیلدیگی بیلدیریلدی: "لیدرلر طرف‌لر آراسیندا موقتی مودت اوچون الکتریک تامین ائدیلمه‌سی‌نی احاته ائدن 2015-جی ایلدکی موقاویله‌نین ایکی طرف‌دکی الکتریک شبکه‌لری‌نین محدودیت اولما‌دان داواملی اولا‌راق بیربیرینه باغلی قالماسی شکلینده نیظاملانماسی و احتیاج اولاجاغی تقدیرده الکتریک ترانسفرینین تامین اولونماسینا داوام ائدیلمه‌سی باره‌ده ده راضی‌لیق الده ائدیلدی".
لیدرلرین آیریجا، مین سیز قیبریس جهدلری چرچیوه‌سینده ایکی طرفده ده اولدوغونا اینانیلان 9 بؤلگه‌ده مین تمیزلمه فعالیت‌لری آپاریلماسی اوچون ده راضیلاشدیغی قئید ائدیلدی.
آچیقلامادا او دا بیلدیریلدی کی، لیدرلر یاخشی نیت گؤستریجی اولا‌راق 1974-جو ایلدن اعتباراً قیبریس تورک طرفی‌نین نظارتینده اولان قیبریس‌لی روم صنعتچیلره عایید شکیل‌لرین گئری وئریلمه‌سی باره‌ده قیبریس تورک طرفی‌نین قرارینی؛ آناستاسیادیس‌ین ایسه آکینجییا روم کانا‌لی‌نین آرشیو‌لرینده اولان، قیبریس‌لی تورک‌لره مخصوص 1963-جو ایلدن اوولکی سس و گؤرونتو قئیدیات‌لاری‌نین تحویل وئریلمه‌سی باره‌دکی قیبریس روم طرفی‌نین قرارینی چاتدیردی.
